L 229/26
HR
Službeni list Europske unije
18.9.2023.
2.
Kako bi se uzelo u obzir tehnološke promjene i kretanja na tržištu, Komisija je ovlaštena za donošenje delegiranih akata u skladu s člankom 37. radi izmjene Priloga I. u pogledu djelovanja koja su u njemu navedena na način koji je u skladu s ciljevima Inicijative utvrđenima u članku 4. 3.
Kako bi se osigurala djelotvorna provedba i evaluacija Inicijative, Komisija je ovlaštena za donošenje delegiranih akata u skladu s člankom 37. radi izmjene Priloga II. u pogledu mjerljivih pokazatelja za praćenje provedbe i izvješćivanje o napretku Inicijative prema ostvarenju njezinih ciljeva, kako su utvrđeni u članku 4. 4.
Kako bi se osigurala djelotvorna provedba, praćenje i evaluacija Inicijative, godišnje izvješće o aktivnostima Zajedničkog poduzeća za čipove uključuje informacije o pitanjima povezanima s operativnim ciljevima od br. 1 do br.
4 Inicijative na temelju mjerljivih pokazatelja utvrđenih u Prilogu II.
5.
Komisija redovito obavješćuje Europski odbor za poluvodiče o napretku u provedbi operativnog cilja br.
5 Inicijative.
POGLAVLJE III.
Sigurnost opskrbe i otpornost
Članak 13.
Integrirana proizvodna postrojenja 1.
Integrirana proizvodna postrojenja prva su postrojenja svoje vrste za proizvodnju poluvodiča, te, ako je to relevantno, uključujući projektiranje, ili za proizvodnju opreme ili ključnih komponenata za takvu opremu koja se uglavnom upotrebljava u proizvodnji poluvodiča u Uniji, koja mogu integrirati druge korake lanca opskrbe i koja doprinose sigurnosti opskrbe i otpornosti Unijina ekosustava poluvodiča te uz to, prema potrebi, mogu doprinijeti sigurnosti globalnih lanaca opskrbe poluvodičima. 2.
Integrirano proizvodno postrojenje mora ispunjavati uvjete za prvo postrojenje svoje vrste u trenutku podnošenju zahtjeva u skladu s člankom 15. stavkom 1.
3.
Integrirano proizvodno postrojenje mora ispunjavati sljedeće zahtjeve:
(a) njegova uspostava ima jasan pozitivan učinak, s učincima prelijevanja izvan okvira dotičnog poduzeća ili dotične države članice, na Unijin lanac vrijednosti poluvodiča u srednjoročnom i dugoročnom razdoblju kako bi se osigurala sigurnost opskrbe i otpornost ekosustava poluvodiča, uključujući rast start-up poduzeća i MSP-ova, te doprinijelo zelenoj i digitalnoj tranziciji Unije; (b) jamči da ne podliježe izvanteritorijalnoj primjeni obveza pružanja javne usluge trećih zemalja na način koji bi mogao ugroziti sposobnost poduzeća da ispuni obveze iz članka 26. stavka 1. te se obvezuje obavijestiti Komisiju ako takva obveza nastane; (c) ulaže u Uniji u kontinuirane inovacije s ciljem postizanja konkretnog napretka u poluvodičkoj tehnologiji ili s ciljem pripreme tehnologija sljedeće generacije; (d) podupire portfelj talenata Unije razvojem i uvođenjem osposobljavanja u području obrazovanja i vještina te povećanjem broja kvalificirane i stručne radne snage. 4.
Za potrebe ulaganja u kontinuirane inovacije u skladu sa stavkom 3. točkom (c) ovog članka, integrirana proizvodna postrojenja imaju povlašten pristup pilot-linijama uspostavljenima u skladu s člankom 5. točkom (b).
Nijednim takvim povlaštenim pristupom ne isključuje se niti sprečava učinkovit pristup drugih zainteresiranih poduzeća pilot-linijama pod poštenim uvjetima, osobito start-up poduzeća i MSP-ova.